joelniklaus/EU_Wikipedias huggingface dataset:
Πίτσα Γαλάζη

Η Πίτσα Γαλάζη (πραγματικό όνομα: Καλλιόπη Μόρτη, Λεμεσός 1940) είναι Κύπρια ποιήτρια. Έχει εκδώσει 14 βιβλία, ενώ για το έργο της έχει λάβει διάφορες τιμητικές διακρίσεις σε Ελλάδα και Κύπρο.

Βιογραφία

Σπουδές και επαγγελματική σταδιοδρομία 
Γεννήθηκε το 1940 στη Λεμεσό και πέρασε μεγάλο μέρος των παιδικών της χρόνων στο Παλαιχώρι (όπου μετακόμισε λόγω της εργασίας του πατέρα της) προτού επιστρέψει στον τόπο γέννησής της με ενδιάμεσο σταθμό τον Αγρό Λεμεσού. Στην εφηβική της ηλικία διετέλεσε μέλος της ΕΟΚΑ, ενώ αργότερα μετέβη στην Αθήνα όπου σπούδασε πολιτικές επιστήμες στην Πάντειο. Επαγγελματικά δραστηριοποιήθηκε ως ραδιοφωνικός παραγωγός στο ΡΙΚ, δημοσιογράφος και συντάκτρια σε εφημερίδες και περιοδικά λογοτεχνικού και φιλολογικού περιεχομένου. Ζει μόνιμα στη Λεμεσό.

Παρουσία στη λογοτεχνία 
Κατά τη διάρκεια των σπουδών της στην Ελλάδα, η Γαλάζη εξέδωσε το 1963 την πρώτη της ποιητική συλλογή με τίτλο «Στιγμές εφηβείας» (εκδόσεις Φέξη). Άλλα έργα της είναι τα «Δέντρα και Θάλασσα» (1969), «Η αδελφή του Αλέξανδρου» (1973), «Υπνοπαιδεία» (1978), «Σηματώροι» (1983), «Τα πουλιά του Ευστόλου και ο Έγκλειστος» (1999), «Η Φωνή» (2018) κ.ά. Έχει αποσπάσει τρεις φορές με το Κρατικό Βραβείο Λογοτεχνίας της Κυπριακής Δημοκρατίας (1969, 1983 και 2018), ενώ το 1999 τιμήθηκε με το Βραβείο Ποίησης της Ακαδημίας Αθηνών. Ποιήματά της έχουν μεταφραστεί σε διάφορες ξένες γλώσσες (αγγλικά, γαλλικά, ισπανικά, γερμανικά, ιταλικά κλπ).

Παραπομπές 

Κύπριοι ποιητές
Κύπριοι αγωνιστές του 1955-59
Ελίζαμπεθ Σου

Η Ελίζαμπεθ Σου (), (γενν. 6 Οκτωβρίου 1963) είναι Αμερικανίδα ηθοποιός, γνωστή για τους πρωταγωνιστικούς ρόλους της στις ταινίες Καράτε Κιντ (1984), Οι περιπέτειες μιας μπέιμπι σίτερ (1987), Κοκτέιλ (1988), Επιστροφή στο Μέλλον II (1989), Αφήνοντας το Λας Βέγκας (1995), Ο Άγιος (1997), Η Πόλη των Αγγέλων (1998), Αόρατο άγγιγμα (2000) και Piranha 3D (2010). 

Έχει κερδίσει πολλές υποψηφιότητες και βραβεία μεταξύ άλλων για Όσκαρ, την Χρυσή Σφαίρα και τα BAFTA. Υποδύθηκε την Τζούλι Φίνλεϊ στην αστυνομική δραματική σειρά του CBS που ερευνά την εγκληματολογία CSI: Crime Scene Investigation από το 2012 έως το 2015. Πρόσφατα είχε υποστηρικτικούς ρόλους στην ταινία Η μάχη των φύλων (2017) και στην Επιθυμία θανάτου (2018). Είχε επίσης μια συχνή εμφάνιση στην πρώτη σεζόν της σειράς Amazon The Boys (2019).

Πρώτα χρόνια 
Η Σου γεννήθηκε στο Γουίλμινγκτον, του Ντελαγουέρ, είναι κόρη της Ανν Μπρούστερ (το γένος Γουέλς, 1938) και του Τζέιμς Γουίλιαμ Σου (1936-2013), ενός πρώην υπαλλήλου του Κογκρέσου, δικηγόρου και σύμβουλο ανάπτυξης ακινήτων, ο οποίος διετέλεσε πρόεδρος της Διεθνούς Εταιρείας Τροφίμων και Ποτών. Η μητέρα της ήταν αντιπρόεδρος του τμήματος ιδιωτικής τραπεζικής της Chemical Banking Corporation. Η Σου μεγάλωσε στο Σάουθ Όραντζ του Νιου Τζέρσεϊ. Οι γονείς της χώρισαν όταν ήταν η ίδια εννιά ετών. Η μητέρα της είναι απόγονος του ηγέτη του Πίλγκριμ Γουίλιαμ Μπρούστερ, ενώ η οικογένεια του πατέρα της μετανάστευσε από τη Γερμανία στην Πενσυλβάνια στις αρχές του 19ου αιώνα. Η Σου μεγάλωσε με τους τρεις αδελφούς (Γουίλιαμ, Άντριου και Τζον) και ήταν πολύ κοντά τους. Ο μικρότερος αδελφός της Άντριου, είναι επίσης ηθοποιός, γνωστός για το ρόλο του ως Μπίλι Κάμπελ στη σειρά της Fox Pictures Melrose Place.

Η Σου πήγε στο Columbia High School, στο Μάπλεγουντ του Νιού Τζέρσεϊ, όπου μετά την αποφοίτησή της,παρακολούθησε το κολλέγιο Γουέλσλέϊ. Στη συνέχεια, μετακόμισε στο Πανεπιστήμιο του Χάρβαρντ το 1985, απ' όπου σταμάτησε ένα εξάμηνο πριν πάρει το πτυχίο της για να συνεχίσει την καριέρα της στη τηλεόραση (με παρότρυνση ενός φίλου της να εργαστεί σε τηλεοπτικές διαφημίσεις ως τρόπος να πληρώσει τα δίδακτρα της για το κολέγιο). Μετά από σχεδόν μια δεκαετία αργότερα, επέστρεψε στο Χάρβαρντ και ολοκλήρωσε της σπουδές της στην πολιτική επιστήμη το 2000.

Φιλμογραφία

Παραπομπές

Εξωτερικοί σύνδεσμοι 
 Η  

 
Αμερικανίδες ηθοποιοί κινηματογράφου 
Αμερικανίδες ηθοποιοί τηλεόρασης
Καρολίν Βοζνιάκι

Η Καρολίν Βοζνιάτσκι, γνωστή στην Πολωνία και με το πολωνικό όνομα Καρολίνα Βοζνιάτσκα (δανική προφορά: [kʰaːoliːnə vɒsniˈaki], πολωνικά: [vɔʑˈɲatskʲi], γεννηθείσα στις 11 Ιουλίου 1990) είναι Δανέζα παλαίμαχη παίκτρια της αντισφαίρισης. Έφτασε στην 1η θέση στα μονά γυναικών και έγινε η πρώτη Σκανδιναβή που έφτασε την πρώτη θέση στην κατάταξη. Τερμάτισε στην κορυφή της κατάταξης τόσο το 2010 όσο και το 2011.

Κέρδισε 30 τίτλους σε ατομικά (μονά) πρωταθλήματα της Ένωσης Αντισφαίρισης Γυναικών. Έξι από αυτά τα κέρδισε το 2010 και το 2011. Ήταν φιναλίστ στο Αμερικανικό Όπεν 2009 και στο Παγκόσμιο Πρωτάθλημα της Ένωσης Αντισφαίρισης Γυναικών (WTA Tour) το 2010, όπου ηττήθηκε στο τελικό από την Κιμ Κλάιστερς. Επίσης ηττήθηκε από την Σερένα Ουίλιαμς στον τελικό του Αμερικανικού Όπεν 2014. Επίσης έχει κερδίσει το Ουίμπλεντον κοριτσιών 2006 και κατέχει δύο τίτλους πρωταθλημάτων στα διπλά της Ένωσης Αντισφαίρισης Γυναικών. Το 2008 η Βοζνιάτσκι κέρδισε το τίτλο του πρωταθλήματος Νεοφερμένων της Ένωσης Αντισφαίρισης Γυναικών. Το 2017, κέρδισε τους τελικούς της Ένωσης Αντισφαίρισης Γυναικών (WTA Finals) για πρώτη φορά στην καριέρα της. Η Βοζνιάτσκι κέρδισε το πρώτο της γκραντ σλαμ στο Αυστραλιανό Όπεν 2018 και επέστρεψε στην πρώτη θέση της κατάστασης στις 29 Ιανουαρίου 2018.

Στις 6 Δεκεμβρίου 2019 η Βοζνιάτσκι ανακοίνωσε ότι θα αποσυρθεί από την επαγγελματική αντισφαίριση μετά το Αυστραλιανό Όπεν 2020, το οποίο έλαβε χώρα τον Ιανουάριο.

Παραπομπές 

Ιππότες του Τάγματος του Ντάνεμπρογκ
Δανέζες αθλήτριες της αντισφαίρισης
Σελίδες με πηγές CS1 στα Πολωνικά (pl)
Αθλητές της αντισφαίρισης στους Θερινούς Ολυμπιακούς Αγώνες 2008
Αθλητές της αντισφαίρισης στους Θερινούς Ολυμπιακούς Αγώνες 2012
Νικητές Αυστραλιανού Όπεν (αντισφαίριση)
Αθλητές της αντισφαίρισης στους Θερινούς Ολυμπιακούς Αγώνες 2016
Σοφία, δούκισσα του Χόενμπεργκ

Η Σοφία (γερμ. Sophie Gräfin Chotek von Chotkow und Wognin, 1 Μαρτίου 1868 - 28 Ιουνίου 1914) από τον Οίκο του Σότεκ ήταν κόρη του Κόμη του Σότκοβ & Βογκνίν και με τον μοργανατικό γάμο της έγινε δούκισσα του Χόενμπεργκ.

Βιογραφία
Η Σοφία Μαρία Ιωσηφίνα Αλβίνα ήταν η τέταρτη κόρη του Μπόχουσλαφ, Κόμη του Σότκοβ & Βονίν, και της Βιλελμίνε Κίνσκυ, κόρη του Γιόζεφ Κίνσκυ, Κόμη του Βσίνιτς & Τέταου.

Οικογένεια
Παντρεύτηκε το 1900 τον Φραγκίσκο Φερδινάνδο, Αρχιδούκα της Αυστρίας. Ο γάμος ήταν μοργανατικός και της δόθηκε ο τίτλος της Δούκισσας του Χόενμπεργκ. Είχε τέκνα:
 Σοφία 1901-1990, παντρεύτηκε τον Φρειδερίκο, Κόμη του Νόστιτς-Ρήνεκ.
 Μαξιμιλιανός 1902-1962, Δούκας του Χόενμπεργκ.
 Ερνέστος 1904-1954, πρίγκιπας του Χόενμπεργκ.

Πηγές
  Enache, Nicolas. La Descendance de Marie-Therese de Habsburg. ICC, Paris, 1996. pp. 54, 58. French.

Παραπομπές 

Μοργανατικοί γάμοι
Κυρίες Επί Των Τιμών
Σοφία, πριγκίπισσα του Χόενμπεργκ

Η Σοφία (γερμ. Sophie von Hohenberg, 24 Ιουλίου 1901 - 27 Οκτωβρίου 1990) από τον Οίκο των Αψβούργων-Λωρραίνης ήταν κόρη του Αρχιδούκα της Αυστρίας και με τον γάμο της έγινε κόμισσα του Νόστιτς-Ρήνεκ.

Βιογραφία
Η Σοφία Μαρία Φραγκίσκη Αντωνία Ιγνατία Αλβέρτα ήταν η μόνη κόρη του Φραγκίσκου Φερδινάνδου, Αρχιδούκα της Αυστρίας, και της Σοφία φον Τσότεκ, κόρης του Μπόχουσλαβ, Κόμη του Σότκοβ & Βογκνίν.

Οικογένεια
Παντρεύτηκε το 1920 τον Φρειδερίκο του Νόστιτς-Ρήνεκ (1893-1973) και είχε τέκνα:
 Έρβαϊν 1921-1949, απεβίωσε σε στρατόπεδο των Σοβιετικών.
 Φραντς 1923-1945, απεβίωσε στο Ανατολικό Μέτωπο.
 Άλοϋς 1925-2003, κόμης του Νόστιτς-Ρήνεκ. Νυμφεύτηκε τη Τερέζια, Κόμισσα του Βάλντμπουργκ τσου Τσάιλ & Τράουχμπουργκ, και απέκτησε 4 τέκνα.
 Σοφία γενν. 1929, παντρεύτηκε τον Ερνστ, Βαρόνο του Γκούντενς, (1916-1972) και απέκτησε 4 τέκνα.

Πηγές
 Ιστότοπος Σοφίας Χόενμπεργκ

Παραπομπές 

Οίκος των Αψβούργων-Λωρραίνης
Πριγκίπισσες της Αυστρίας
Μαξιμιλιανός του Χόενμπεργκ

Ο Μαξιμιλιανός, γερμ. Maximilian von Hohenberg (26 Σεπτεμβρίου 1902 - 8 Ιανουαρίου 1962) από τον Οίκο των Αψβούργων-Λωρραίνης ήταν δούκας του Χόενμπεργκ.

Βιογραφία

Ήταν ο πρώτος γιος του Φραγκίσκου-Φερδινάνδου αρχιδούκα της Αυστρίας και της Σοφίας Σότεκ, κόρης του Μπόχουσλαβ κόμη του Σότκοβ & Βογκνίν.

Επειδή ο γάμος του πατέρα του ήταν μοργανατικός, στη Σοφία και στους απογόνους της δόθηκε ο τίτλος του δούκα (-ισσας) του Χόενμπεργκ.

Οικογένεια
Νυμφεύτηκε το 1926 τη Μαρία-Ελισάβετ-Μπόνα κόμισσα του Βάλντμπουργκ τσου Βόλφεγκ & Βάλντσεε και είχε τέκνα:
 Φραγκίσκος 1927-1977, δούκας του Χόενμπεργκ. 
 Γεώργιος 1929-2019, δούκας του Χόενμπεργκ.
 Αλβέρτος γενν. 1931, πρίγκιπας του Χόενμπεργκ.
 Ιωάννης 1933-2003, πρίγκιπας του Χόενμπεργκ.
 Πέτρος 1936-2017, πρίγκιπας του Χόενμπεργκ.
 Γκέρχαρτ 1941-2019, πρίγκιπας του Χόενμπεργκ.

Παραπομπές

Πηγές
 "Almanach de Gotha", Hohenberg, (Gotha: Justus Perthes, 1942), pp. 52, 440–441, (French).
 Les manuscrits du C.E.D.R.E. – Dictionnaire Historique et Généalogique, vol. II. L’Empire d'Autriche. Cercle d'Études des Dynasties Royales Européennes (president, Jean-Fred Tourtchine), Paris, 1991, pp. 190–195. (French). ISSN 0993-3964.

Οίκος των Αψβούργων-Λωρραίνης
Ερνέστος του Χόενμπεργκ

Ο Ερνέστος, γερμ. Ernst prinz von Hohenberg (27 Μαΐου 1904 - 5 Μαρτίου 1954) από τον Οίκο των Αψβούργων-Λωρραίνης ήταν πρίγκιπας του Χόενμπεργκ.

Βιογραφία
Ήταν ο δεύτερος γιος του Φραγκίσκου-Φερδινάνδου αρχιδούκα της Αυστρίας και της Σοφίας Σότεκ, κόρης του Μπόχουσλαφ κόμη του Σότεκ & Μπογκίν.

Οικογένεια
Παντρεύτηκε το 1936 τη Μαρί-Τερέζ Γουντ (1910-1985), κόρη του Τζωρτζ Γουντ λοχαγού, και είχε τέκνα:
 Φραγκίσκος-Φερδινάνδος 1937-1978, πρίγκιπας του Χόενμπεργκ. Νυμφεύτηκε τη Χτιστιάνα Πίρκερ και απέκτησε έναν γιο.
 Ερνέστος γενν. 1944, πρίγκιπας του Χόενμπεργκ. Νυμφεύτηκε πρώτα την Πατρίσια Καίζαρ και μετά τη Μάργκρέτα Ντίζι και απέκτησε από τον 1ο του γάμο μία κόρη.

Παραπομπές

Πηγές
 "Dukes of Hohenberg". Almanach de Gotha. Retrieved 6 March 2015.
 Family crypt info Archived 9 June 2016 at the Wayback Machine

Οίκος των Αψβούργων-Λωρραίνης
Ελισάβετ της Αυστρίας (1922-1993)

Η Ελισάβετ (γερμ. Elisabet von Habsburg-Lothringen, erzherzog von Österreich, 31 Μαΐου 1922 - 6 Ιανουαρίου 1993) από τον Οίκο των Αψούργων-Λωρραίνης ήταν κόρη του Αυτοκράτορα της Αυστρίας και Βασιλιά της Ουγγαρίας & Βοημίας και με τον γάμο της έγινε Πριγκίπισσα του Λίχτενσταϊν.

Βιογραφία
Η Ελισάβετ Καρλόττα Αλφόνσα Χριστίνα Θηρεσία Αντωνία Ιωσηφίνα Ροβέρτα Οθωνία Φραγκίσκη Ισαβέλλα Πία Μάρκους ντ' Αβιάνο ήταν η τρίτη κόρη του Καρόλου Α΄, Αυτοκράτορα της Αυστρίας και Βασιλιά της Ουγγαρίας & Βοημίας, και της Ζίτας των Βουρβόνων-Πάρμας, κόρης του Ροβέρτου της Πάρμας.

Οικογένεια
Παντρεύτηκε το 1949 τον Χάινριχ του Λίχτενσταϊν, γιο του Άλφρεντ Ρόμαν του Λίχτενσταϊν (γιο του Αλφρέδου του Λίχτενσταϊν). Ειχε τέκνα:
 Βικέντιος 1950-2008, πρίγκιπας του Λίχτενσταϊν. Απέκτησε δύο κόρες.
 Μιχαήλ Κάρολος-Αλφρέδος γενν. 1951, πρίγκιπας του Λίχτενσταϊν. Απέκτησε τέκνα.
 Καρλόττα Μαρία Βεατρίκη γενν. 1953, πρίγκιπας του Λίχτενσταϊν, παντρεύτηκε τον Πίετερ Κένυον φαν ντερ Μπυλ, υπουργό Εξωτερικών της Ροδεσίας.
 Χριστόφορος Κάρολος Αλφρέδος γενν. 1956, πρίγκιπας του Λίχτενσταϊν. Άγαμος.
 Κάρολος Μαρία Αλφρέδος γενν. 1957, πρίγκιπας του Λίχτενσταϊν. Άγαμος.

Παραπομπές

Πηγές
 Brook-Shepherd, Gordon (1991). The Last Empress - The Life and Times of Zita of Austria-Hungary 1893-1989. Harper-Collins.
 Brook-Shepherd, Gordon (2004). Uncrowned Emperor: The Life and Times of Otto von Habsburg. Hambledon & London. ISBN 1-85285-439-1.
 Harding, Bertita (1939). Imperial Twilight: The Story of Karl and Zita of Hungary. Bobbs-Merrill Company Publishers. ASIN B000J0DDQO.

Οίκος των Αψβούργων-Λωρραίνης
Πριγκίπισσες της Αυστρίας
Μοραΐτικα Κέρκυρας

Τα Μοραΐτικα (ή Μωραΐτικα) είναι παραθαλάσσιο χωριό της Κέρκυρας σε υψόμετρο 30 μέτρα.

Γεωγραφία - Αξιοθέατα 
Τα Μοραΐτικα βρίσκονται προς το νότιο τμήμα του νησιού σε απόσταση 21 χλμ. Ν. της πόλης της Κέρκυρας (μέσω Πέραμα). Το χωριό είναι κτισμένο στα ανατολικά παράλια της Κέρκυρας και στα νότια του εκβάλλει το ποτάμι της Μεσογγής. Σύμφωνα με αρχαιολογικές ανασκαφές έχουν εντοπιστεί ίχνη κατοίκησης της περιοχής  από τη νεολιθική εποχή και υπάρχουν τα ερείπια ναού του 3ου π.Χ. αιώνα. Είναι παραθεριστική τοποθεσία που διαθέτει αρκετά ξενοδοχειακά καταλύματα και κέντρα εστίασης (εστιατόρια, καφετέριες και καταστήματα). Η παραλία του είναι με βότσαλα και άμμο, τα νερά ρηχά και είναι εξοπλισμένη για θαλάσσια σπορ (windsurfing, καταδύσεις κ.α.). Οργανώνονται θαλάσσιες εκδρομές με βάρκες στον κόλπο της Λευκίμμης .

Διοικητικά 
Ως οικισμός αναφέρεται επίσημα  γραμμένος Μωραΐτικα το 1866 στο ΦΕΚ 9Α - 28/01/1866 να προσαρτάται στο δήμο Μελιτειέων. Το 1915 με το ΦΕΚ 98Α - 14/03/1915 ορίστηκε έδρα της κοινότητας Μωραϊτίκων και το 1940 διορθώνεται σε Μοραΐτικα. Σύμφωνα με το σχέδιο Καλλικράτης μαζί με τα Επισκοπιανά αποτελούν την τοπική κοινότητα Μοραΐτικων που ανήκει στη δημοτική ενότητα Μελιτειέων του δήμου Νότιας Κέρκυρας και σύμφωνα με την απογραφή 2011 ως κοινότητα έχει πληθυσμό 814 κατοίκους, ενώ ως οικισμός 553.

Παραπομπές 

Χωριά της Κέρκυρας
Φραγκίσκη του Χόενλοε-Βάλντενμπουργκ-Σίλινγκσφυρστ

Η Φραγκίσκη, γερμ. Franziska von Hohenlohe-Waldenburg-Schillingsfürst (21 Ιουνίου 1897 - 12 Ιουλίου 1989) από τον Οίκο του Χόενλοε ήταν πριγκίπισσα του Χόενλοε-Βάλντενμπουργκ-Σίλινγκσφυρστ και με τον γάμο της έγινε αρχιδούκισσα της Αυστρίας.

Βιογραφία
Ήταν κόρη του Κορράδου πρίγκιπα του Χόελνοε-Σίλινγκσφυρστ και της Φραγκίσκας κόμισσας του Σένμπορν-Μπούχχαϊμ.

Οικογένεια
Παντρεύτηκε το 1917 τον Μαξιμιλιανό-Ευγένιο των Αψβούργων-Λωρραίνης αρχιδούκα της Αυστρίας και είχε τέκνα:
 Φερδινάνδος 1918-2004, αρχιδούκας της Αυστρίας, νυμφεύτηκε την Ελένη του Τέρινγκ-Γιέτενμπαχ, κόρη της Ελισάβετ πριγκίπισσας της Ελλάδας. Είχε τέκνα:
 Ελισάβετ-Καικιλία-Ελένη 1957-1983, παντρεύτηκε τον Τζέιμς Λίτχφηλτ.
 Σοφία-Φραγκίσκα-Μαρία-Ζερμαίν γενν. 1959, παντρεύτηκε τον Μαριάνο-Χούγκο πρίγκιπα του Βίνντις-Γκράετς.
 Μαξιμιλιανός-Ερρίκος-Φερδινάνδος γενν. 1961, τιτουλάριος αρχιδούκας της Αυστρίας.
 Ερρίκος 1925-2014, αρχιδούκας της Αυστρίας. Είχε τέκνα:
 Φίλιππος γενν. 1962, τιτουλάριος αρχιδούκας της Αυστρίας.
 Μαρία-Χριστίνα γενν. 1964, παντρεύτηκε τον Κλέμενς Γκούγκενμπερκ φον Ρήντχοφεν.
 Φερδινάνδος γενν. 1965, τιτουλάριος αρχιδούκας της Αυστρίας.
 Κόνραντ γενν. 1971, τιτουλάριος αρχιδούκας της Αυστρίας.

Πηγές
 C. Arnold McNaughton, The Book of Kings: A Royal Genealogy, in 3 volumes - volume 1, page 360. London, U.K.: Garnstone Press, 1973.

Παραπομπές 

Οίκος του Χόενλοε
Συμμετοχή της Μπουρκίνα Φάσο στους Θερινούς Ολυμπιακούς Αγώνες 2020

Η Μπουρκίνα Φάσο θα συμμετέχει στους Θερινούς Ολυμπιακούς Αγώνες 2020 στο Τόκιο. Ήταν προγραμματισμένοι να διοργανωθούν από τις 24 Ιουλίου μέχρι τις 9 Αυγούστου 2020, αλλά λόγω ανησυχιών για την πανδημία του κορονοϊού 2019–20 αναβλήθηκαν για το έτος 2021, από τις 23 Ιουλίου έως τις 8 Αυγούστου. Θα είναι η δέκατη εμφάνιση της χώρας στους αγώνες.

Συμμετοχές

Στίβος 

 Άλματα και ρίψεις

Ποδηλασία

Παραπομπές 

Μπουρκίνα Φάσο
Θερινοί Ολυμπιακοί Αγώνες 2020
Γιάννης Μουσούρης

Ο Γιάννης Μουσούρης (γενν. Πειραιάς, 26 Ιανουαρίου 1951) είναι Έλληνας πρώην διεθνής ποδοσφαιριστής που αγωνίστηκε επί σειρά ετών στο ελληνικό πρωτάθλημα. Ήταν πολυσύνθετος, καθώς ενώ στο ξεκίνημα της καριέρας του έπαιζε ως επιθετικός, αργότερα διακρίθηκε στην άμυνα. 
Μέχρι το καλοκαίρι του 1970, οπότε αποκτήθηκε από τον Αργοναύτη (που ήταν στη Β΄ Εθνική), ο Μουσούρης αγωνιζόταν στο τοπικό πρωτάθλημα της ΕΠΣ Πειραιά με τα χρώματα του Περαμαϊκού. Ένα χρόνο αργότερα μεταπήδησε στον Εθνικό και γρήγορα προωθήθηκε στην ανδρική ομάδα. Για τα τέσσερα χρόνια που ακολούθησαν έπαιξε στην Α΄ Εθνική κατηγορία, συμπληρώνοντας 84 επίσημες συμμετοχές, ενώ σκόραρε 17 φορές. Την επόμενη διετία έπαιξε στη Λάρισα (Β΄ Εθνικής) και το καλοκαίρι του 1977 υπέγραψε στην ΑΕΚ, έπειτα από εισήγηση του Φράντισεκ Φάντρονκ. Με την «Ένωση» όμως έγινε περισσότερο γνωστός ως πλάγιος μπακ, θέση στην οποία τον καθιέρωσε ο προπονητής Ζλάτκο Τσαϊκόφσκι, ύστερα από τους πρώτους αγώνες της ομάδας.
Επί μία πενταετία (1977 – 1982) στην ΑΕΚ, ο Μουσούρης πήρε μέρος σε 121 επίσημους αγώνες πρωταθλήματος και πέτυχε, ως μοντέρνος οπισθοφύλακας, 16 γκολ. Επίσης αγωνίστηκε σε διεθνείς αγώνες των Κυπέλλων Ευρώπης. Κέρδισε δύο τίτλους πρωταθλήματος (1977-78, 1978-79) και ένα Κύπελλο Ελλάδας (1978). Μετά τη θητεία του στην ΑΕΚ, έπαιξε, κατά σειρά, σε Βέροια (1982-83), Ρόδο (1983-84) και Κόρινθο (1984-85) ολοκληρώνοντας την επαγγελματική του διαδρομή.

Πηγές 
 Βιογραφικό του παίκτη στην AEKpedia

Έλληνες ποδοσφαιριστές
Ποδοσφαιριστές Αθλητικής Ένωσης Κωνσταντινουπόλεως
Στρογγυλή Μελιτειέων Κέρκυρας

Η Στρογγυλή  είναι ημιορεινό χωριό της Κέρκυρας σε υψόμετρο 160 μέτρα.

Γεωγραφία - Αξιοθέατα 
Η Στρογγυλή βρίσκεται προς το νότιο τμήμα του νησιού και τις ανατολικές ακτές του, σε απόσταση 20 χλμ. Ν. της πόλης της Κέρκυρας (μέσω Πέραμα) και 24 χλμ. ΒΔ. της Λευκίμμης. Το χωριό είναι κτισμένο στους πρόποδες του βουνού της Παναγιάς σε κατάφυτη περιοχή πάνω από τον παραθαλάσσιο οικισμό του Αγίου Ιωάννη Περιστερών. Σύμφωνα με την παράδοση ιδρύθηκε τον 16ο αιώνα από Κρητικούς έποικους που μεταφέρθηκαν στο νησί από τους Ενετούς για να ενισχύσουν τον πληθυσμό της Κέρκυρας. Σε αυτήν έζησε το μεγαλύτερο μέρος της ζωής του ο ποιητής της Επτανησιακής Σχολής Γεράσιμος Μαρκοράς, του οποίου σώζεται το πατρικό σπίτι με τα προσωπικά του αντικείμενα και αρκετά χειρόγραφα. Αξιοθέατο του χωριού αποτελεί η  υπεραιωνόβια ελιά "Ευδοκία", η οποία έχει μελετηθεί από το Πανεπιστήμιο Βοτανολογίας και Ζωολογίας της Δρέσδης.

Διοικητικά 
Ως οικισμός αναφέρεται επίσημα το 1866 στο ΦΕΚ 9Α - 28/01/1866 να προσαρτάται στο δήμο Μελιτειέων. Το 1869 με το ΦΕΚ 55Α - 23/12/1869 ορίστηκε έδρα του δήμου Μελιτειέων. Από το 1912 έως το 1940 αναφερόταν ως Στρογγυλοί. Σύμφωνα με το σχέδιο Καλλικράτης μαζί με τον Άγιο Ιωάννη Περιστερών αποτελούν την τοπική κοινότητα Στρογγυλής που ανήκει στη δημοτική ενότητα Μελιτειέων του δήμου Νότιας Κέρκυρας και σύμφωνα με την απογραφή 2011 ως κοινότητα έχει πληθυσμό 475 κατοίκους, ενώ ως οικισμός 448.

Σημείωση 
Στη βόρεια Κέρκυρα και τη δημοτική ενότητα Θιναλίων υπάρχει ο συνώνυμος οικισμός Στρογγυλή.

Παραπομπές 

Χωριά της Κέρκυρας
Λόρα Μπους

Η Λόρα Μπους (Laura Welch Bush ; 4 Νοεμβρίου 1946) είναι Αμερικανίδα εκπαιδευτικός και Πρώτη Κυρία των ΗΠΑ κατά την προεδρία του συζύγου της Τζορτζ Μπους (2001-2009). Προηγουμένως ήταν Πρώτη Κυρία του Τέξας (1995 - 2000).

Γεννημένη στο Μίντλαντ του Τέξας, η Μπους αποφοίτησε από το Southern Methodist University το 1968 με πτυχίο στην φιλολογία και εργάστηκε ως καθηγήτρια στην δευετεροβάθμια εκπαίδευση. Μετά την απόκτηση του μεταπτυχιακού της στην βιβλιοθηκονομία από το University of Texas at Austin, προσλήφθηκε ως βιβλιοθηκονόμος.

Συνάντησε τον μελλοντικό της σύζυγο, Τζορτζ Μπους, το 1977 και παντρεύτηκαν αργότερα το ίδιο έτος. Το ζευγάρι απέκτησε δίδυμα κορίτσια το 1981. Η ανάμειξή της στην πολιτική ξεκίνησε κατά την διάρκεια του γάμου της. Συμμετείχε σε προεκλογικές εκστρατείες με τον σύζυγό της κατά την ανεπιτυχή εκστρατεία του για το Κονγκρέσο των ΗΠΑ στις εκλογές 1978 και αργότερα στην επιτυχημένη εκστρατεία του για την διακυβέρνηση του Τέξας.

Ως Πρώτη Κυρία του Τέξας, η Μπους ανέλαβε πρωτοβουλίες για την υγεία, την εκπαίδευση και την μόρφωση. Το 1999-2000, βοήθησε τον σύζυγό της στην εκστρατεία του για την προεδρία των ΗΠΑ με διάφορους τρόπους, όπως η κεντρική ομιλία της το 2000, χάρη στην οποία απέκτησε προσοχή. Έγινε η Πρώτη Κυρία μετά την ορκωμοσία του συζύγου της ως Προέδρου των ΗΠΑ στις 20 Ιανουαρίου 2001.

Ως μια από τις πιο δημοφιλείς Πρώτες Κυρίες, η Μπους αναμείχθηκε σε εθνικά και διεθνή ζητήματα κατά την διάρκεια της θητείας της. Συνέχισε να προωθεί τα εκπαιδευτικά και τα μορφωτικά ζητήματα ιδρύοντας το Λογοτεχνικό Φεστιβάλ το 2001 και ενθάρρυνε την προώθηση της εκπαίδευσης σε διεθνές επίπεδο. Βελτίωσε επίσης την θεραπεία των γυναικών μέσω των οργανισμών The Heart Truth και Susan G. Komen for the Cure. Εκπροσώπησε τις ΗΠΑ στα ταξίδια της στο εξωτερικό, τα οποία επικεντρώθηκαν στο HIV/AIDS και στα μαλάρια.

Παραπομπές

Περαιτέρω μελέτη 
Gerhart, Ann. The Perfect Wife: The Life and Choices of Laura Bush. A biography. 
Gormley, Beatrice. Laura Bush: America's First Lady. A biography. 
Kelley, Kitty. The Family: The Real Story of the Bush Dynasty. 
Kessler, Ronald. Laura Bush: An Intimate Portrait of the First Lady. A biography. 
Montgomery, Leslie. Were It Not For Grace: Stories From Women After God's Own Heart; Featuring Condoleezza Rice, First Lady Laura Bush, Beth Moore & Others. Laura Bush shares her story about how God has had his hand on her life.

Εξωτερικοί σύνδεσμοι 

First Lady biography at Whitehouse.gov
"The book on Laura Bush" by Dennis B. Roddy, Pittsburgh Post-Gazette
"A Laura Bush we don't know" by Eugene Robinson, San Francisco Chronicle

Laura Bush at C-SPAN's First Ladies: Influence & Image
 Jessie Hawkins and Jenna Welch Grandmother and Mother of Laura Bush  Borderlands EPCC

Πρώτες Κυρίες των Ηνωμένων Πολιτειών Αμερικής
Σιένα Μίλερ

Η Σιένα Ρόουζ Νταϊάνα Μίλερ (αγγλικά: Sienna Rose Diana Miller) (γενν. 28 Δεκεμβρίου 1981) είναι Βρετανή-Αμερικανίδα ηθοποιός. Γεννήθηκε στη Νέα Υόρκη και μεγάλωσε στο Λονδίνο. Ξεκίνησε την καριέρα της σε βρετανικές ταινίες, σε υποστηρικτικούς ρόλους στο αστυνομικό θρίλερ Layer Cake (2004), ακολουθούμενο από τον Alfie (2004). Το 2006 η Μίλερ απεικόνισε τον πρωταγωνιστικό ρόλο της Έντι Σεντγουίκζ στο Factory Girl, ακολουθούμενο από έναν υποστηρικτικό ρόλο στο Stardust (2007). Το 2008 ήταν υποψήφια για το βραβείο BAFTA Ανερχόμενης ηθοποιού.

Η Μίλερ θα βρεθεί στο επίκεντρο της προσοχής στα τέλη της δεκαετίας του 2000 για το ρόλο της στο GI Joe: Η άνοδος της Cobra (2009) και έλαβε έπαινο για το ρόλο της ως Τίπι Χέντρεν στην τηλεοπτική ταινία The Girl (2012), για την οποία ήταν υποψήφια για Βραβείο BAFTA καλύτερη ηθοποιού σε τηλεοπτική ταινια και ένα Βραβείο Χρυσής Σφαίρας Καλύτερης ηθοποιού. Το 2014 πρωταγωνίστησε σε δύο βιογραφικές δραματικές ταινίες, το Foxcatcher (2014), που απεικόνεισε την Νάνσι Σουλτζ και τον Αμερικανό Σκοπευτή (2014), που απεικόνισε την Τάγια Κάιλ. Την επόμενη χρονιά πρωταγωνίστησε στις δραματικές ταινίες High-Rise και Mississippi Grind, η οποία έκανε το ντεμπούτο του στο Φεστιβάλ Κινηματογράφου Σάντανς. Το 2016 ο Μίλερ απεικόνισε τη Νίνα Φάουσετ, σύζυγο του βρετανικού εξερευνητή Πέρσι Φάουσετ, στη δραματική περιπέτεια Η χαμένη πόλη του Z. Το 2019, απεικόνισε την ντετέκτιβ στην ταινία θρίλερ 21 Γέφυρες.

Πρώτα χρόνια
Γεννημένη στη Νέα Υόρκη, η Μίλερ μετακόμισε στο Λονδίνο με την οικογένειά της όταν ήταν μόλις πάνω από ένα έτος. Η μητέρα της, Τζοζεφίν, είναι ένα πρώην μοντέλο της Νότιας Αφρικής που γεννήθηκε στην Αγγλία. Ο πατέρας της, Έντουιν Μίλερ, είναι ένας Αμερικανός τραπεζίτης που έγινε έμπορος της κινεζικής τέχνης. Η Μίλερ έχει μια αδελφή, την Σαβάννα και δύο αδέρφια, τον Τσαρλς και τον Στίβεν.  Η Μίλερ παρακολούθησε τη σχολή Heathfield, ενα οικοτροφείο στο Άσκοτ, του Μπερκσάιρ, και αργότερα σπούδασε για ένα χρόνο στο Ινστιτούτο Θεάτρου και Κινηματογράφου του Λι Στράσμπεργκ στη Νέα Υόρκη.

Καριέρα

Προσωπική ζωή

Φιλμογραφία

Κινηματογράφος

Τηλεόραση

Θέατρο

Βραβεία & υποψηφιότητες

Παραπομπές

Εξωτερικοί σύνδεσμοι 

 Η  

 
Αμερικανίδες ηθοποιοί κινηματογράφου
Βρετανίδες ηθοποιοί κινηματογράφου
Αμερικανίδες ηθοποιοί τηλεόρασης
Βρετανίδες ηθοποιοί τηλεόρασης
Αμερικανίδες ηθοποιοί θεάτρου
Βρετανίδες ηθοποιοί θεάτρου
Αμερικανίδες ηθοποιοί φωνής
Βρετανίδες ηθοποιοί φωνής
Αμερικανοί σχεδιαστές μόδας
Βρετανοί σχεδιαστές μόδας
Αμερικανοί βρετανικής καταγωγής
Βρετανοί αμερικανικής καταγωγής
Κάτω Σπήλαιο Κέρκυρας

Το Κάτω Σπήλαιο ή Σπήλαιο είναι χωριό της Κέρκυρας σε υψόμετρο 100 μέτρα.

Γεωγραφία - Ιστορία 
Το Κάτω Σπήλαιο βρίσκεται προς το νότιο τμήμα του νησιού σε απόσταση 24 χλμ. Ν. της πόλης της Κέρκυρας (μέσω Πέραμα) και 23 χλμ. ΒΔ. από τη Λευκίμμη. Το χωριό είναι αραιοκτισμένο σε   περιοχή κατάφυτη από δένδρα, ακριβώς πάνω από τη Μεσσογγή και τον Ψαρά. Ως οικισμός αναφέρεται επίσημα το 1866 στο ΦΕΚ 9Α - 28/01/1866 να προσαρτάται στον τότε δήμο Κορισσίων, ενώ το 1869 με το ΦΕΚ 55Α - 23/12/1869 προσαρτήθηκε στο δήμο Μελιτειέων. Σύμφωνα με το σχέδιο Καλλικράτης μαζί με τα Βραγκανιώτικα, τη Μεσογγή και τα Χλοματιανά αποτελούν την τοπική κοινότητα Χλοματιανών που ανήκει στη δημοτική ενότητα Μελιτειέων του δήμου Νότιας Κέρκυρας και σύμφωνα με την απογραφή 2011 έχει πληθυσμό 51 κατοίκους.

Παραπομπές 

Χωριά της Κέρκυρας
Ερρίκος Αντώνιος της Αυστρίας

Ο Ερρίκος Αντώνιος (γερμ. Heinrich Anton von Habsburg-Lothringen, erzherzog von Austria, 9 Μαΐου 1828 - 30 Νοεμβρίου 1891) από τον Οίκο των Αψβούργων-Λωρραίνης ήταν αρχιδούκας της Αυστρίας.

Βιογραφία
Ο Ερρίκος Αντώνιος Μαρία Ράινερ Κάρολος Γρηγόριος ήταν ο πέμπτος γιος του Ράινερ Ιωσήφ της Αυστρίας και της Ελισάβετ της Σαβοΐας, κόρης του Καρόλου Εμμανουήλ του Καρινιάνο.

Οικογένεια
Παντρεύτηκε το 1868 μοργανατικά τη Λεοπολντίνε Χόφμανν (1840-1891), που το 1878 της δόθηκε ο τίτλος της Κυρίας του Βάιντεκ και είχε τέκνο:
 Μαρί Ραϊνιέρα (1872-1936), παντρεύτηκε τον Ενρίκο Λουκκέζι Πάλλι, Κόμη του Καμποφράνκο & Δούκα ντέλλα Γκράτσια.

Πηγές
 Constantin von Wurzbach: Habsburg, Heinrich Anton Maria Rainer Karl Gregor. In: Biographisches Lexikon des Kaiserthums Oesterreich. Part 6. Kaiserlich-königliche Hof- und Staatsdruckerei, Wien 1860, Page 277.
 Sigmund Hahn: Reichsraths-Almanach für die Session, Satow, 1867, S. 50.

Παραπομπές 

Οίκος των Αψβούργων-Λωρραίνης
Ερρίκος της Λωρραίνης-Σαλινύ

Ο Ερρίκος, γαλλ. Henri de Lorraine (1570 - 1600) από τον Οίκο της Λωρραίνης ήταν κόμης του Σαλινύ (Chaligny) και μαρκήσιος του Μουά (Moy). Έγινε ο διοικητής της Καθολικής Ένωσης κατά τους Γαλλικούς Θρησκευτικούς Πολέμους.

Βιογραφία
Ήταν ο τέταρτος γιος (2ος από τον 3ο γάμο) του Νικολάου δούκα του Μερκέρ και της 3ης συζύγου του Αικατερίνης της Λωρραίνης, κόρης του Κλαυδίου δούκα του Ωμάλ.

Γεννήθηκε στο Νανσύ και ξεκίνησε τη στρατιωτική του σταδιοδρομία στην υπηρεσία του εξαδέλφου του Καρόλου Γ΄ δούκα της Λωρραίνης. Έγινε διοικητής των ελαφρού ιππικού, που ο δούκας έστειλε σε υποστήριξη της Καθολικής Ένωσης. Το 1589 εισήλθε στη Ρουέν μαζί με τον 2ο εξάδελφό του Κάρολο δούκα του Μαγιέν και λίγο μετά το 1590 πολέμησε για την Καθολική Ένωση εναντίον των δυνάμεων του Ερρίκου της Ναβάρρας. Αιχμαλωτίστηκε για λίγο και έμεινε φυλακισμένος, για να ενοχληθεί, του Σικό, γελωτοποιού του Ερρίκου. 

Μετέβη για να υπηρετήσει υπό τον ετεροθαλή αδελφό του Φίλιππο-Εμμανουήλ δούκα του Μερκέρ στη Γαλλία και μετά στον Μακρύ Τουρκικό Πόλεμο (1593-1606). Απεβίωσε στη Βιέννη σε ηλικία 30 ετών.

Οικογένεια
Παντρεύτηκε το 1585 την Κλωντ μαρκησία του Μουά (1572-1627) και είχε τέκνα:
 Κάρολος 1592-1623, επίσκοπος του Βερντέν το διάστημα 1611-1623.
 Λουίζα 1595-1667, παντρεύτηκε τον Φλοράν (1588-1622), πρώτο γιο του Λαμοράλ 1ου πρίγκιπα του Λιν.
 Ερρίκος 1596-1672, κόμης του Σαλινύ και μαρκήσιος του Μουά.
 Φραγκίσκος 1599-1671, επίσκοπος του Βερντέν το διάστημα 1623-1661.

Πηγές
 Stuart Carroll, Noble Power during the French Wars of Religion (Cambridge University Press, 1998), p. 234
 de La Chenaye-Desbois and Badier, Dictionnaire de la Noblesse, vol. 12 (3rd ed., Paris, 1868), pp. 407-8.

Παραπομπές 

Οίκος της Λωρραίνης
Άγιος Γεώργιος Αργυράδων Κέρκυρας

Ο Άγιος Γεώργιος Αργυράδων είναι παραθαλάσσιος οικισμός της νότιας Κέρκυρας σε υψόμετρο 5 μέτρα.

Γεωγραφία - Ιστορία
Ο Άγιος Γεώργιος βρίσκεται στα δυτικά παράλια και νότια του νησιού σε απόσταση 32,5 χλμ. Ν.-ΝΑ. από την πόλη της Κέρκυρας (μέσω Πέραμα, Μεσογγής), 3,5 χλμ. ΒΔ. από τους Αργυράδες και 14 χλμ. Δ. από τη Λευκίμμη. Είναι παραθεριστικός οικισμός, γνωστός για την παραλία του (μήκος 8 χλμ.) η οποία αποτελείται από δύο μέρη που χωρίζονται από ένα μικρό λιμανάκι και βόρεια συνορεύει με την παραλία του Ίσσου ενώ νότια με την παραλία του Μαραθιά. Πρόκειται για τουριστικό θέρετρο που διαθέτει οργανωμένες θαλάσσιες δραστηριότητες, τουριστικά καταλύματα, κέντρα εστίασης και διασκέδασης. Βορειοδυτικά του χωριού βρίσκεται ο υγροβιότοπος της λίμνης Κορισσίων, η οποία αποτελεί τον σημαντικότερο υγροβιότοπο της Κέρκυρας και έχει χαρακτηριστεί ως προστατευόμενη περιοχή Natura 2000.

Διοικητικά 
Ως ξεχωριστός οικισμός αναφέρεται επίσημα το 1971 να απογράφεται στον τότε δήμο Κορισσίων. Σύμφωνα με το σχέδιο Καλλικράτης μαζί με τους Αργυράδες, τον Μαραθιά και το Νεοχωράκι αποτελούν τη δημοτική κοινότητα Αργυράδων που ανήκει στη δημοτική ενότητα Κορισσίων του δήμου Νότιας Κέρκυρας και σύμφωνα με την απογραφή 2011 έχει πληθυσμό 503 κατοίκους.

Πληθυσμός

Σημείωση 
Για συνώνυμους οικισμούς στην Κέρκυρα δείτε: Άγιος Γεώργιος Κέρκυρας

Παραπομπές

Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
Εγκυκλοπαίδεια Δομή, 2002-4

Χωριά της Κέρκυρας
Έρικ της Λωρραίνης

Ο Έρικ, γαλλ. Eric de Lorraine, compteur de Vaudémont (14 Μαρτίου 1576 - 27 Απριλίου 1623) από τον Οίκο της Λωρραίνης ήταν κόμης του Βωνεμόν και επίσκοπος του Βερντέν.

Βιογραφία
Ήταν ο έβδομος γιος (3ος από τον 3ο γάμο) του Νικολάου δούκα του Μερκέρ και της Αικατερίνης της Λωρραίνης, κόρης του Κλαυδίου δούκα του Ωμάλ (εξαδέλφου του Νικολάου).

Ανέλαβε το αββαείο του Σαιν Υντύλφ στο Μουανμουτιέ το 1588. Έγινε προστάτης-ηγούμενος (abbas in commendam) στο μοναστήρι του Σαιν Βανν, κοντά στο Βερντέν. διορίστηκε επίσκοπος του Βερντέν το 1593, όταν ήταν μόνο 17 ετών.

Πηγές
 Poull, Georges (1991). La Maison ducale de Lorraine. Presses Universitaires de Nancy. ISBN 2-86480-517-0.
 Richard, C.L. (1827). Bibliothèque sacrée, ou Dictionnaire universel. 29. Boiste fils ainé. p. 301.

Παραπομπές 

Οίκος της Λωρραίνης
Τάρα Ριντ

Η Τάρα Ριντ (αγγλικά: Tara Donna Reid, γεννηθείσα στις 8 Νοεμβρίου 1975, στο Γουάκιτ του Νιου Τζέρσεϊ) είναι Αμερικανίδα ηθοποιός.

Πρώτα χρόνια 
Η Τάρα Ριντ γεννήθηκε στο Γουάικοτ με γονείς τον Τόμας και την Ντόνα Ριντ, ιδιοκτήτες δύο παιδικών σταθμών.

Πηγε σε καθολικό σχολείο και αποφοίτησε το 2005 από την Ακαδημία Baysrebl. Οι γονείς της στη συνεχεια την έστειλαν σε μια σχολή που ασχολείται με τα παιδιά στη Νέα Υόρκη, όπου σπούδαζε μαζί με τους Macaulay Culkin, τη Sarah Michelle Gellar, τον Ben Taylor και τον Jerry O'Connell. Η Ριντ έχει επίσης δύο αδελφους τον Τομ και τον Πατρικ και μια αδελφή την Κόλιν.

Καριέρα

Προσωπική ζωή

Φιλμογραφία

Κινηματογράφος

Τηλεόραση

Παραπομπές

Εξωτερικοί σύνδεσμοι 
 Η  

 
Αμερικανίδες ηθοποιοί κινηματογράφου 
 Αμερικανίδες ηθοποιοί τηλεόρασης
Αιμοσφαίριο

Το αιμοσφαίριο ή αιμοκύτταρο είναι κύτταρο το οποίο παράγεται με αιμοποίηση και βρίσκεται κυρίως στο αίμα. Οι κύριοι τύποι αιμοσφαιρίων είναι οι παρακάτω;

 Ερυθρό αιμοσφαίριο (ερυθροκύτταρα)
 Λευκό αιμοσφαίριο (λευκοκύτταρα)
 Αιμοπετάλιο

Όλα μαζί, τα τρία είδη αιμοσφαιρίων αποτελούν το 45% του όγκου του αίματος, ενώ το υπόλοιπο 55% αποτελείται από πλάσμα, το υγρό συστατικό του αίματος.

Παραπομπές 

Αίμα
Κρανίο

Το κρανίο είναι οστεώδης δομή η οποία σχηματίζει το κεφάλι των σπονδυλωτών. Το κρανίο υποστηρίζει τις δομές του προσώπου και λειτουργεί ως προστατευτική κοιλότητα για τον εγκέφαλο. Το κρανίο αποτελείται από δύο μέρη: το κρανίο και τη γνάθο. Το κρανίο αποτελεί τμήμα του σκελετού και αποτελεί προϊόν της κεφαλοποίησης. Περικλείει τον εγκέφαλο και αρκετές αισθητικές δομές όπως τα μάτια, τα αυτιά, τη μύτη και το στόμα. Στον άνθρωπο, αυτές οι αισθητικές δομές αποτελούν μέρος του σκελετού του προσώπου. Για μια αναλυτικότερη ματιά για το ανθρώπινο κρανίο, βλέπε ανθρώπινο κρανίο.

Μεταξύ άλλων, το κρανίο προστατεύει τον εγκέφαλο, καθορίζει την απόσταση ανάμεσα στα μάτια και επιτρέπει την στερεοσκοπική όραση. Καθορίζει την θέση των αυτιών για να ενεργοποιήσει τον ηχοεντοπισμό της κατεύθυνσης και της απόστασης των ήχων. Σε μερικά ζώα, όπως τα κερατοφόρα οπληφόρα, το κρανίο έχει και αμυντική λειτουργία, παρέχοντας την στερέωση (στο μετωπιαίο οστό) για τα κέρατα.

Παραπομπές 

Ανθρώπινη κεφαλή και λαιμός
Οστά κεφαλής και λαιμού
Πλατιά οστά
Κρανίο
Ελίζαμπεθ Μίτσελ

Η Ελιζαμπεθ Μίτσελ (αγγλικά Elizabeth Joanna  Robertson) (γεννηθείσα στις 27 Μαρτίου 1970) είναι Αμερικανίδα ηθοποιός. Είναι γνωστή για τον πρωταγωνιστικό της ρόλο ως Τζουλιέτ Μπαρκ στη δραματική σειρά μυστηρίου του ABC Lost (2006-2010). Η Μίτσελ είχε επίσης πρωταγωνιστικούς ρόλους στην τηλεοπτική σειρά V (2009-2010), Revolution (2012-14) και Dead of Summer (2016), καθώς και ως Ανούσκα Βολονόντοφ στο The Expanse. Έχει πρωταγωνιστεί σε ταινίες όπως την Τζία (1998), Santa Clause 2 (2002), και το The Purge: Year of Election (2016).

Φιλμογραφία

Κινηματογράφος

Τηλεοπτικές ταινίες

Τηλεοπτικές σειρές

Θέατρο

Βραβεία & υποψηφιότητες
Η Μίτσελ κέρδισε Mitchell το βραβείο Saturn Award for Best Supporting Actress on Television το 2008, μεταξύ άλλων υποψηφιοτήτων. Για το πρωταγωνιστικό ρόλο ως Δρ Τζουλιέτ Μπαρκ στη. Τηλεοπτική σειρά Lost, η Μίτσελ ήταν υποψήφια Mitchell για το βραβείο Primetime Emmy Award for Outstanding Guest Actress in a Drama Series το 2010.

 A^ Tied with Summer Glau.

Παραπομπές

Εξωτερικοί σύνδεσμοι 
 Η  

 

Αμερικανίδες ηθοποιοί κινηματογράφου 
Αμερικανίδες ηθοποιοί τηλεόρασης
Πρώτη μεξικανική αυτοκρατορία

Η μεξικανική αυτοκρατορία  (ισπανικά: Imperio Mexicano, προφέρεται ) ήταν μια μοναρχία και η πρώτη ανεξάρτητη αποικιοκρατική αυτοκρατορική  πολιτεία στο Μεξικό. Ήταν η μόνη πρώην αποικία της ισπανικής αυτοκρατορίας να καθιερώσει μια μοναρχία μετά την ανεξαρτησία. Μαζί με τη Βραζιλιάνικη Αυτοκρατορία και τις δύο αυτοκρατορίες της Αϊτής, ήταν μία από τις τέσσερις ευρωπαϊκές αυτοκρατορίες στην Αμερική. διήρκεσε δύο χρόνια πριν από τη μετάβαση σε μια ομοσπονδιακή δημοκρατία.

Ιστορία του Μεξικού
Ιβάν Σβιτάιλο

Ο Ιβάν Σβιτάιλο (ρωσικά: Иван Свитайло, ουκρανικά: Іван Світайло) (1985, Γιάλτα, Σοβιετική Σοσιαλιστική Δημοκρατία της Ουκρανίας), είναι Ελληνορώσος χορευτής, χορογράφος και ηθοποιός.

Βιογραφικό 
Γεννήθηκε το 1985 στη Γιάλτα της Κριμαίας, όπου πέρασε τα πρώτα του χρόνια. Ο πατέρας του έχει καταγωγή από τη Ρωσία ενώ η μητέρα του είναι Ελληνίδα. Το 1995, σε ηλικία 10 ετών, εγκαταστάθηκε με τη μητέρα του στην Ελλάδα. Σε ηλικία 15 ετών ξεκίνησε να ασχολείται με το χορό λαμβάνοντας μέρος σε διάφορες χορευτικές ομάδες με τις οποίες συμμετείχε σε διάφορες παραστάσεις. Τελειώνοντας το σχολείο ξεκίνησε τις σπουδές του στο χορό στην Κρατική Σχολή Ορχηστικής Τέχνης, στην Ανωτέρα Επαγγελματική Σχολή Χορού της Νίκης Κονταξάκη, μπαλέτο στην Εθνική Λυρική Σκηνή ενώ ήταν υπότροφος του Ιδρύματος Ωνάση. Ξεκίνησε να εργάζεται στο θέατρο ως χορευτής το 2006. 

Το 2008 εγκαταστάθηκε στις ΗΠΑ όπου δούλεψε ως χορευτής και έκανε σπουδές υποκριτικής στην Ακαδημία Κινηματογράφου της Νέας Υόρκης. Επέστρεψε στην Ελλάδα το 2011 ξεκινώντας την συνεργασία του με τον σκηνοθέτη Γιάννη Κακλέα στο θέατρο. Έγινε ιδιαίτερα γνωστός στο ευρύ κοινό το 2014 από την παρουσία του στην εκπομπή μουσικής θεματολογίας για διασημότητες Just the 2 Of Us στο Mega Channel. Εκεί διαγωνίστηκε μαζί με την Έλενα Τσαγκρινού φτάνοντας μέχρι την τελική τετράδα του διαγωνισμού. Το 2015 εντάχθηκε στο πρωταγωνιστικό καστ του δεύτερου κύκλου της κωμικής σειράς Κάτω Παρτάλι υποδυόμενος τον Ρούσο Ρουσουνέλο. Το 2017 ήταν μέλος της κριτικής επιτροπής του show χορού So You Think You Can Dance στον ANT1. Από τον Μάρτιο του 2019 μέχρι τον Ιούλιο του 2020 είχε έναν από τους πρωταγωνιστικούς ρόλους στην καθημερινή σειρά Γυναίκα Χωρίς Όνομα στον ANT1. Είναι παντρεμένος με την ηθοποιό Σταυριάνα Γαρνάβου με την οποία έχει αποκτήσει μία κόρη, τη Νεφέλη.

Φιλμογραφία

Τηλεόραση

Κινηματογράφος

Θεατρογραφία

Παραπομπές 

Έλληνες χορευτές
Βασίλισσα Μαμπ

Η Bασίλισσα Μαμπ είναι μέρος της βρετανικής και κέλτικης (ιρλανδικής) παράδοσης και είναι η βασίλισσα των νεράιδων. Πρόκειται για ένα χαρακτήρα παιχνιδιάρικο που κάνει αταξίες από τη μία, αλλά από την άλλη είναι πολύ καλή. Στο "Ρωμαίος και Ιουλιέτα" έχει το ρόλο μιας μαίας νεράιδας. Εκεί αναλαμβάνει να απαλλάξει από τις βαθιές επιθυμίες τους και να τις πραγματοποιήσει με τη μορφή ονείρων. Στο διάσημο ποίημα του Μάικλ Ντρέιτον Nymphidia (1627), η Μαμπ είναι η σύζυγος του βασιλιά Όμπερον και βασίλισσα άλλων νεράιδων. Απεικονίζεται σαν ξωτικό νεράιδα στα έργα των Ρόμπερτ Έρικ, Μπεν Τζόνσον και Τζον Μίλτον. Κάποια στιγμή αντικαταστάθηκε από την Τιτάνια.

Στον Ρωμαίο και την Ιουλιέτα 
Αναφέρεται στο έργο από τον Μερκούτιο στο 1.4 και δεν είναι εφεύρεση του Σαίξπηρ αφού υπήρχε αιώνες πιο πριν. Ωστόσο λέγεται ότι ήταν η πρώτη αναφορά αυτής στη λογοτεχνία. Μετά από αυτό έγινε αγαπητή ανάμεσα στους ποιητές. Το 1813 γράφτηκε το ποίημα Queen Mab από τον Σέλλεϋ. 

Στο έργο, ο Ρωμαίος μπερδεύει τον Μερκούτιο καθώς του λέει ότι η Μαμπ επισκέφτηκε τον αγαπημένο του φίλο. Ο αναγνώστης καταλαβαίνει αρχικά ότι πρόκειται για νεράιδα, σύμφωνα με τα λεγόμενα του Μερκούτιου, όπως αυτές του A Midsummer Night's Dream. Όμως έπειτα γίνεται αντιληπτό ότι πρόκειται για μια στριμμένη τιμωρό ανήθικων γυναικών που προκαλεί φούσκωμα στα χείλη τους και κόμπους στα μαλλιά με συνέπεια άσχημες πληγές στο σώμα. Από τα λόγια του Μερκούτιου μπορεί να θεωρηθεί ότι η Μαμπ είναι πρόλογος του κακού και βοηθά στην εμφάνιση της Βερόνα που μπαίνει εμπόδιο στην αγάπη των εραστών. Η παρομοίωση της Μαμπ στο King Lear από τον Edgar με το "foul fiend Flibbertigibbet" δεν είναι τυχαία αφού και στις δυο περιπτώσεις πρόκειται για κάτι σαν δαίμονα που προκαλεί καταρράκτη και κάνει τα παιδιά να γεννιούνται με σχισμένο χείλος.

Η Μαμπ σε άλλα έργα 
Μέσα από το έργο του ο Τζόνσον αναφέρεται στην βασίλισσα Μαμπ στο πρόγραμμα διασκέδασης που προσέφερε στην Άννα της Δανίας όταν αυτή γύρισε το 1603 από την Σκοτία στη Αγγλία. Το έργο αυτό αποδόθηκε αργότερα ως Entertainment at Althorpe του Μπεν Τζόνσον.

Το 1627 το ποίημα Nymphidia του Ντρέιτον περιγράφει τι ακριβώς συμβαίνει στην αυλή της βασίλισσας Μαμπ.

Το σημαντικότερο όμως από αυτά ήταν το δοκίμιο του Σέλλεϋ Queen Mab, το οποίο αφιερώνει στην Μαμπ και επικεντρώνεται στο χρονο-άρμα της.

Δείτε Επίσης 

 Ουίλλιαμ Σαίξπηρ

Παραπομπές

Εξωτερικοί σύνδεσμοι 

https://www.youtube.com/watch?v=_r4a-vgIqgM

Θρύλοι
Ριγοβέρτα Μεντσού

Η Ριγοβέρτα Μεντσού Τουμ (, γεν. 9 Ιανουαρίου 1959) είναι ιθαγενής φεμινίστρια Κιτσέ και ακτιβίστρια για τα ανθρώπινα δικαιώματα από την Γουατεμάλα. Η Μεντσού έχει αφιερώσει στην ζωή της στην δημοσιοποίηση των δικαιωμάτων των ιθαγενών λαών της Γουατεμάλας κατά την διάρκεια και μετά τον Εμφύλιο Πόλεμο της Γουατεμάλας, καθώς και στην προώθηση των δικαιωμάτων των ιθαγενών παγκοσμίως.

Βραβεύτηκε με το Βραβείο Νόμπελ Ειρήνης το 1992 και το Βραβείο Πρίγκιπας της Αστούριας το 1998, μεταξύ άλλων βραβεύσεων. Έχει γράψει την αυτοβιογραφία της με τίτλο Εγώ, η Ριγοβέρτα Μεντσού (1983) και είναι ο συγγραφέας του έργου Διασχίζοντας τα σύνορα (1998), μεταξύ άλλων έργων. Είναι Πρέσβειρα Καλής Θέλησης της ΟΥΝΕΣΚΟ. Ήταν υποψήφια πρόεδρος της Γουατεμάλας το 2007 και το 2011, έχοντας ιδρύσει το πρώτο κόμμα ιθαγενών της χώρας, το Ουινάκ.

Παραπομπές 

Γουατεμαλτέκοι πολιτικοί
Γουατεμαλτέκοι ακτιβιστές
Γουατεμαλτέκοι συγγραφείς
Αέρας

Ο αέρας αποτελείται κατά 78,08 % από άζωτο, 20,95% από οξυγόνο, 0,93% από αργό, 0,0395% από διοξείδιο του άνθρακα και από ίχνη άλλων αερίων. Αποτελεί ουσιώδες στοιχείο στην διαβίωση των ζώντων οργανισμών πάνω στην Γη. Ο αέρας δεν έχει γεύση, οσμή και χρώμα. Αποτελεί ένα από τα τέσσερα στοιχεία

Ο αέρας γίνεται αισθητός όταν βρίσκεται σε κίνηση. Μπορεί να κινηθεί εύκολα και αυξομειώσει το βάρος του, ενώ μπορεί να διαδώσει κύματα πίεσης. Θερμαίνεται με τη συμπίεση και ψύχεται με την εκτόνωση. Ο αέρας έχει μικρή πυκνότητα, του ύψους των 1.293 γραμμαρίων ανά μέτρο, ενώ έχει και βάρος. 

Ατμόσφαιρα
Ειρήνη πριγκίπισσα της Ολλανδίας

Η Ειρήνη, ολλανδ. Irene van Lippe, prinses van Nederland (γενν. 5 Αυγούστου 1939) από τον Οίκο του Λίππε είναι πριγκίπισσα της Ολλανδίας και με τον γάμο της έγινε δούκισσα της Πάρμας.

Βιογραφία
Είναι η δεύτερη κόρη του Βερνάρδου πρίγκιπα του Λίππε-Μπήστερφελτ και της Τζουλιάνας της Οράγγης-Νασσάου βασίλισσας της Ολλανδίας.

Μεγαλύτερη αδελφή της είναι η Βεατρίκη της Ολλανδίας.

Οικογένεια
Παντρεύτηκε το 1964 τον Κάρολο-Ούγο των Βουρβόνων-Πάρμας δούκα της Πάρμας και έχει τέκνα:
 Κάρολος γενν. 1970, τιτουλάριος δούκας της Πάρμας, επικεφαλής του Οίκου.
 Μαργαρίτα γενν. 1972, παντρεύτηκε τον Έντουιν ντε Ρόυ φαν Σάρντεβαϊν (Zuydewijn).
 Ιάκωβος (Χάιμε) γενν. 1972, πρίγκιπας των Βουρβόνων-Ορλεάνης.
 Καρολίνα γενν. 1974, παντρεύτηκε τον Αλβέρτο-Αλφόνσο-Λούντγκερους Μπρένινκμέιερ (Brenninkmeijer).

Πηγές
 "Princess Irene's Shadow Emerges". The Miami News. 11 February 1964. Retrieved 10 March 2012.
 "Princess Irene Gives Up Throne". The Pittsburgh Press. 8 February 1964. Retrieved 10 March 2012.

Παραπομπές 

Οίκος της Οράγγης-Νάσσαου
Πριγκίπισσες της Οράγγης-Νάσσαου
Δούκισσες της Πάρμας
Βερνάρδος του Λίππε-Μπίστερφελντ

Ο Βερνάρδος, γερμ. Bernhard Prinz von Lippe-Biesterfeld (29 Ιουνίου 1911 - 1 Δεκεμβρίου 2004) από τον Οίκο του Λίππε ήταν πρίγκιπας του Λίππε-Μπίστερφελντ και σύζυγος της βασίλισσας Τζουλιάνας της Ολλανδίας (βασ. 1948-1980).

Βιογραφία
Ήταν ο πρωτότοκος γιος του Βερνάρδου, πρίγκιπα του Λίππε και της Άρμγκαρτ φον Κραμμ, κόρης του Άσβιν, βαρόνου του Ζίρστορπφ-Κραμμ.

Γεννήθηκε στην Ιένα της (τότε) Σαξονίας-Βαϊμάρης-Άιζεναχ, στη Γερμανία. Η συζυγός του βασίλευσε το διάστημα 1948-1980. Ο Βερνάρδος απεβίωσε 93 ετών στην Ουτρέχτη.

Οικογένεια
Παντρεύτηκε το 1937 τη Τζουλιάνα της Οράγγης-Νάσσαου, βασίλισσα της Ολλανδίας και είχε τέκνα:
 Βεατρίκη γενν. 1938, βασίλισσα της Ολλανδίας, παντρεύτηκε τον Κλάους φαν Άμσμπεργ
 Ειρήνη γενν. 1939, παντρεύτηκε τον Κάρολο Ούγο των Βουρβόνων, τιτουλάριο δούκα της Πάρμας και επικεφαλής του Οίκου των Βουρβόνων-Πάρμας
 Μαργαρίτα γενν. 1943, παντρεύτηκε τον Πίτερ φαν Φόλλενχοφεν.
 Χριστίνα γενν. 1947, παντρεύτηκε τον Χόρχε Πέρεθ υ Γκιγιέρμο.

Πηγές
 Πορτρέτο του Πρίγκιπα Βερνάρδου, επίσημος ιστότοπος του βασιλικού οίκου της Ολλανδίας (www.koninklijkhuis.nl)

Παραπομπές

Οίκος της Οράγγης-Νάσσαου
Κατγορία:Οίκος του Λίππε
Φρίζο της Οράγγης-Νάσσαου

Ο Φρίζο, ολλανδ. Friso van Amsberg, prins van Nederland (25 Σεπτεμβρίου 1968 - 12 Αυγούστου 2013) από τον Οίκο του Άμσμπεργ, ήταν πρίγκιπας της Ολλανδίας.

Βιογραφία
Ήταν ο δευτερότοκος γιος του Κλάους φαν Άμσμπεργ, διπλωμάτη και της Βεατρίκης της Ολλανδίας, κόρης του Βερνάρδου, πρίγκιπα του Λίππε-Μπίστερφελντ.

Στις 12 Αυγούστου 2013 ο Πρίγκιπας Φρίζο κατέληξε, ενάμισι χρόνο μετά από ατύχημα που είχε τον Φεβρουάριο του 2012 στην Αυστρία, όταν τον καταπλάκωσε μια χιονοστιβάδα την ώρα που έκανε σκι, με αποτέλεσμα τον βαρύτατο τραυματισμό του, συνεπεία του οποίου νοσηλευόταν σε κωματώδη κατάσταση.

Οικογένεια
Παντρεύτηκε το 2004 τη Μέιμπελ Βίσσε Σμιτ, κόρη του Χέντρικ Κορνέλις Λος και είχε τέκνα:
 Λουάνα γενν. 2005, κόμισσα της Οράγγης-Νάσσαου
 Ζάρια γενν. 2006, κόμισσα της Οράγγης-Νάσσαου

Πηγές
 Πορτρέτο του Πρίγκιπα Φρίζο, επίσημος ιστότοπος του βασιλικού οίκου της Ολλανδίας (www.koninklijkhuis.nl)

Παραπομπές

Οίκος της Οράγγης-Νάσσαου
Ολλανδοί ευγενείς
Χριστίνα της Ολλανδίας

Η Χριστίνα (ολλανδικά: Christina von Lippe, prinses von Nederland, 18 Φεβρουαρίου 1947 - 16 Αυγούστου 2019) από τον Οίκο του Λίππε είναι πριγκίπισσα της Ολλανδίας και με τον γάμο της έγινε Πέρεθ υ Γκιγιέρμο.

Βιογραφία
Είναι η τέταρτη κόρη του Βερνάρδου πρίγκιπα του Λίππε-Μπήστερφελτ και της Τζουλιάνας της Ολλανδίας, κόρης του Ερρίκου δούκα του Μεκλεμβούργου-Σβερίν.

Γεννήθηκε στο ανάκτορο Σουσντέκ στο Μπάαρν της Ολλανδίας. Διαζεύχθηκε το 1996. Απεβίωσε στο ανάκτορο Νόορνταϊντε της Χάγης σ εηλικία 72 ετών.

Οικογένεια
Παντρεύτηκε το 1975 τον Χόρχε Πέρεθ υ Γκιγιέρμο (γενν. 1946) και είχε τέκνα:
 Μπερνάρντο γενν. 1977.
 Νικολάς γενν. 1979.
 Γιουλιάνα γενν. 1981.

Πηγές
 Royal House of the Netherlands (Dutch)
 CBC Archives – A look at Princess Margriet's birth in Ottawa (from 1992).

Παραπομπές 

Οίκος της Οράγγης-Νάσσαου
Πριγκίπισσες της Οράγγης-Νάσσαου
Τράουντλ Γιούνγκε

Η Τράουντλ Γιούνγκε (Gertraud "Traudl" Junge, 16 Μαρτίου 1920 – 10 Φεβρουαρίου 2002) ήταν Γερμανίδα εκδότρια που εργάστηκε ως η τελευταία γραμματέας του Αδόλφου Χίτλερ από τον Δεκέμβριο 1942 έως τον Απρίλιο 1945. Μετά τη σύνταξη της διαθήκης του Χίτλερ, έζησε στο Βερολίνο μέχρι τον θάνατό του. Μετά τη σύλληψη και τη φυλάκισή της τον Ιούνιο 1945, ανακρίθηκε τόσο από τους Σοβιετικούς όσο και από Αμερικανούς αξιωματικούς. Στην μεταπολεμική Δυτική Γερμανία εργάστηκε ως γραμματέας. Τα τελευταία χρόνια της ζωής της αποφάσισε να κυκλοφορήσει τα απομνημονεύματά της, όπου υποστήριξε ότι αγνοούσε τις ναζιστικές φρικαλεότητες κατά τη διάρκεια του Β΄ Παγκοσμίου Πολέμου, αλλά κατηγορούσε τον εαυτό της ότι δεν διέθεσε χρόνο για να διερευνήσει τις εκθέσεις σχετικά με αυτές. Η ζωή της, που βασίζεται εν μέρει στο βιβλίο της Under the Final Hour, αποτέλεσε πηγή για αρκετές ταινίες, ιδιαίτερα για την γερμανική ταινία Downfall (2004, ελλην. τίτλος Η πτώση), η οποία αναφέρεται στις τελευταίες δέκα ημέρες της ζωής του Χίτλερ.

Βιβλιογραφία 
 
 
 
 
 Junge, Traudl; Müller, Melissa (editor): Until the Final Hour: Hitler's Last Secretary, Arcade Publishing, 2004. 
 Childs, David, Obituary The Independent, 18 February 2002
 Hooper, John: Traudl Junge obituary, The Guardian, 14 February 2002

Εξωτερικοί σύνδεσμοι 
 
 
  A comic that juxtaposes Traudl Junge with Sophie Scholl
"Witness: The Death of Hitler" Interview in BBC Radio's oral history series "Witness". Speaking in English, Traudl Junge recalls her memories of working with Hitler, and of events in the bunker at the time of his death.

Παραπομπές 

Γερμανοί συγγραφείς
Βραβείο Σεζάρ Καλύτερης Ξενόγλωσσης Ταινίας

Το βραβείο Σεζάρ Καλύτερης Ξενόγλωσσης Ταινίας (Γαλλικά: Cesar du meilleur film etranger) απονέμεται κάθε χρόνο από το 1976 από την Γαλλική Ακαδημία Τεχνών και Τεχνικών  του Κινηματογράφου.
Παρακάτω είναι η λίστα των νικητών και υποψηφίων του βραβείου.

Νικητές και Υποψήφιοι

1970s

1980s

1990s

2000s

2010s

2020s

Βραβεία ανά Έθνος

Σημειώσεις

Παραπομπές

Εξωτερικοί σύνδεσμοι 
  
 César Award for Best Foreign Film στο AlloCiné

Ξενόγλωσσης
Βαλέρια Χριστοδουλίδου

Η Βαλέρια Χριστοδουλίδου (Κέρκυρα, 12 Οκτωβρίου 1969 είναι Ελληνίδα ηθοποιός, τραγουδίστρια και τραγουδοποιός.

Βιογραφικό 
Γεννήθηκε το 1969 στην Κέρκυρα όπου πέρασε και τα παιδικά της χρόνια. Από μικρή ηλικία ξεκίνησε να ασχολείται τη μουσική και την υποκριτική. Το 1986, έκανε τις πρώτες της εμφανίσεις ως χορεύτρια στις ταινίες «Τηλεκανίβαλοι» και «Η Νάνσυ και τα κόλπα της». Στα τέλη της δεκαετίας του 1980 έκανε σπουδές στην Κρατική Σχολή Ορχηστρικής Τέχνης ενώ αργότερα αποφοίτησε και από τη Δραματική Σχολή του Εθνικού Θεάτρου.

Το 1989, έπαιξε στις κινηματογραφικές παραγωγές «Oh Babylon» και «Παραλυσία» έχοντας πρωταγωνιστικό ρόλο. Το 1992 εμφανίστηκε σε κάποια επεισόδια της αστυνομικής σειράς «Τμήμα Ηθών». Το 1993, πρωταγωνίστησε μαζί με τον Σπύρο Παπαδόπουλο και τον Ηλία Λογοθέτη στην κωμωδία «Γυναίκες δηλητήριο» σε σκηνοθεσία Νίκου Ζερβού. Ένας από τους πιο γνωστούς της ρόλους στη μεγάλη οθόνη είναι αυτός της Βίκυ Διαμαντοπούλουστην αισθηματική ταινία «Ελεύθερη Κατάδυση» του Γιώργου Πανουσόπουλου. Τη σεζόν 1995-1996 συμμετείχε στη σειρά εποχής «Η πρόβα του νυφικού» στον ANT1. Μέσα στα επόμενα χρόνια ακολούθησαν κινηματογραφικές συμμετοχές στις ταινίες «Ιωάννα σ' αγαπώ», «Μοναξιά μου όλα», «Θα σε δω στην κόλαση αγάπη μου» ενώ έλαβε μέρος στις τηλεοπτικές σειρές «Διπλή Αλήθεια», «Η αγάπη άργησε μια μέρα» και «Γεώργιος Βιζυηνός: Η σιωπή των αγγέλων».

Μία από τις πιο γνωστές της τηλεοπτικές συμμετοχές ήταν αυτή στη δραματική σειρά «Να με προσέχεις» του Χριστόφορου Παπακαλιάτη στο Mega Channel. Εκεί τη σεζόν 2000-2001 υποδύθηκε την Έλλη μία γυναίκα που ερωτεύεται δύο αδέρφια μπλέκοντας σε ένα απαγορευμένο ερωτικό τρίγωνο, παίζοντας μαζί με τον Χριστόφορο Παπακαλιάτη και τον Κωνσταντίνο Μαρκουλάκη. Ακολούθησε η τηλεοπτική σειρά «Μυστικά και Λάθη» τη σεζόν 2003-2004 στον Alpha. Από το 2009 μέχρι το 2012 ήταν μέρος του καστ της καθημερινής σειράς του Mega Channel «Η Ζωή της Άλλης» κρατώντας το ρόλο της Έλενας Καλλιφατίδη.

Φιλμογραφία

Τηλεόραση

Κινηματογράφος

Παραπομπές 
 

Ελληνίδες ηθοποιοί κινηματογράφου
Ελληνίδες ηθοποιοί θεάτρου
Ελληνίδες ηθοποιοί τηλεόρασης